Carol Cleveland
Carol Cleveland (nate Carol Spreckley le  in London, Anglaterra) es un actrice e comedo britannic-statounitese, famose in particular pro su travalio con Monty Python.

Nate in East Sheen, London, illa ha movite al SUA como un pueretta con su matre e su patrastro, qui era in le militario statounitese. Illa adolesceva in Philadelphia, Pennsylvania; Lubbock, Texas; e depost Pasadena, California, ubi illa studiava a John Marshall Junior High School and Pasadena High School. Illa es un ex- Miss California Navy e appareva como Miss Teen Queen in MAD Magazine al etate de 15. Illa era Miss Teen in le edition de augusto 1958 del magazin Dig.

Cleveland ha retornate con su familia a London in 1960, e studiava al Royal Academy of Dramatic Art. Un actrice theatral qui appareva como un extra in The Persuaders!, un secretario in le serieThe Saint, e altere rolos in television e filmes, illa comenciava a apparer como un extra in comedias del BBC, includente The Two Ronnies, Morecambe and Wise e varie vehiculos pro Spike Milligan.

Isto apportava la al attention del equipe de production de Monty Python's Flying Circus. Illa era in 30 del 45 episodios del serie, e in omne le quatro filmes Monty Python. Cleveland contribueva a multe projectos post-Python includente le Concert for George e Not the Messiah (He's a Very Naughty Boy). Illa era alsi in multe documentarios re le historia del gruppo, includente Monty Python: Almost the Truth (Lawyers Cut).

Cleveland era votate numero tres in le lista del magazin Splendor le "100 Most Beautiful Entertainers" ("100 personas in intertenimento le plus belle") in 1972.

In 1986, Cleveland representava un jornalista de television statounitese in Only Fools and Horses, in le episodio "The Miracle of Peckham"; in 1995, Cleveland habeva un partetta cameo in un ludetto in Fist of Fun, un comedia del BBC con Stewart Lee and Richard Herring.

Filmographia selegite 

 Strictly for the Birds (1963)
 The Pleasure Girls (1965)
 A Countess from Hong Kong (1967)
 Mister Ten Per Cent (1967)
 The Bliss of Mrs. Blossom (1968)
 The Adding Machine (1969)
 Moon Zero Two (1969)
 And Now for Something Completely Different (1971)
 All I Want Is You... and You... and You... (1974)
 Vampira (1974)
 The Return of the Pink Panther (1975)
 Monty Python and the Holy Grail (1975)
 The Brute (1977)
 Monty Python's Life of Brian (1979)
 Funny Money (1983)
 Monty Python's The Meaning of Life (1983)
 Annie: A Royal Adventure! (1995)
 Concert for George (2002)
 Not the Messiah (He's a Very Naughty Boy) (2009)
 A Liar's Autobiography: The Untrue Story of Monty Python's Graham Chapman (2012, voice role)
 Monty Python Live (Mostly) (2014)

Referentias 

Actrices
Monty Python
Gente britannic-statounitese

Ligamines externe 
 Sito official: http://www.carolcleveland.com/
April 2012 interview Monty Python and the Holy Grail Blu-ray
June 2014 interview Monty Python Reunion
 

Actrices
Gente britannic-statounitese
Royal Academy of Dramatic Art
Monty Python